II.
Osnutek
UREDBA
z dne	2022 
o spremembi Uredbe št. 23/2008 o tehničnih zahtevah za protipožarno zaščito stavb, kakor je bila spremenjena z Uredbo št. 268/2011.
 
Ministrstvo za notranje zadeve v skladu z oddelkom 24(3) Zakona št. 133/1985 o protipožarni zaščiti, kakor je bil spremenjen z Zakonom št. 186/2006, določa naslednje: 
Člen I 
Uredba št. 23/2008 o tehničnih zahtevah za protipožarno zaščito stavb, kakor je bila spremenjena z Uredbo št. 268/2011, se spremeni:  

1. Oddelek 1(2) se glasi: 
„(2) Ta uredba je bila priglašena v skladu z Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe.“ 

2. Oddelek 18(2) se razveljavi. 
Odstavki 3–6 se preštevilčijo v 2–5.

3. Oddelek 23, vključno z naslovom in opombama 9 in 10, se glasi: 
„Oddelek 23
Stavba ali njen del, v katerem potekajo dejavnosti šole, šolskega objekta ali predšolske vzgoje
(1) Pri projektiranju stavbe ali njenega dela, v katerem potekajo dejavnosti šole, izobraževalne ustanove ali redne, dolgotrajne in ponavljajoče se predšolske vzgoje pred začetkom obveznega šolanja9), se upošteva češki tehnični standard iz točke 1 dela 1 Priloge 1, razen če je v nadaljevanju določeno drugače. 
(2) Vsaka igralnica v vrtcu mora biti ločen protipožarni prostor. 
(3) Igralnica v vrtcu se ne sme nahajati višje od drugega nadstropja ali v kletni etaži, razen če izhod v sili vodi neposredno na prosto. 
(4) V stavbi vrtca, osnovne šole, osnovne ali srednje šole za invalidne učence in otroke ter v stavbi, v kateri so prostori, namenjeni zagotavljanju storitev varstva otrok v skupini za otroke, se na evakuacijski poti ne smejo uporabljati nihajna ali vrtljiva vrata.   
(5) Stavba izobraževalne ustanove, namenjena nastanitvam10), ali prostori, namenjeni nastanitvam v stavbi izobraževalne ustanove, morajo izpolnjevati pogoje iz oddelkov 17 in 17a. 
_______________________
9) Na primer Zakon št. 561/2004 o predšolskem, osnovnošolskem, srednješolskem, višjem poklicnem in drugem izobraževanju (Zakon o izobraževanju), kakor je bil spremenjen, Zakon št. 247/2014 o zagotavljanju storitev varstva otrok v skupini za otroke in spremembah povezanih zakonov, kakor je bil spremenjen, Zakon št. 455/1991 o opravljanju poslovnih dejavnosti, kakor je bil spremenjen. 
10) Zakon št. 561/2004 o predšolskem, osnovnošolskem, srednješolskem, višjem poklicnem in drugem izobraževanju (Zakon o izobraževanju), kakor je bil spremenjen.“. 

4. Za oddelkom 23 se vstavi oddelek 23a, ki se skupaj z naslovom glasi: 
„Oddelek 23a
Protipožarne zahteve za uporabo v prostorih, v katerih se zagotavljajo storitve varstva otrok v skupini za otroke
(1) Prostori, v katerih se zagotavljajo storitve varstva otrok v skupini za otroke, razen sanitarnih prostorov, in povezana nezaščitena evakuacijska pot morajo biti opremljeni z avtonomno napravo za zaznavanje in signalizacijo ali enako učinkovito opremo. 
(2) Prostori, v katerih se zagotavljajo storitve varstva otrok v skupini za otroke, morajo biti opremljeni z vsaj enim prenosnim gasilnikom z zmožnostjo gašenja požara vsaj 21A. 
(3) Prostori, v katerih se zagotavljajo storitve varstva otrok v skupini za otroke, morajo biti ločen protipožarni prostor ali pa morajo biti ločeni od drugih prostorov stavbe s požarno pregrado, ki je odporna na požar najmanj 30 minut.  V prostorih iz prvega stavka se lahko storitev varstva otrok zagotavlja samo v eni skupini za otroke. 
		(4) Storitev varstva otrok v eni ali več skupinah za otroke se lahko zagotavlja v požarnem prostoru, če v vseh skupinah skupaj ni več kot 12 otrok.  
(5) Prostori, v katerih se zagotavljajo storitve varstva otrok v skupini za otroke, se ne smejo nahajati višje od drugega nadstropja ali v kletni etaži, razen če izhod v sili vodi neposredno na prosto. 
		(6) Iz prostorov, v katerih se varstvo otrok zagotavlja v skupini z več kot 12 otroki, morata voditi vsaj dve evakuacijski poti. 
(7) Dolžina nezaščitene evakuacijske poti iz prostorov, v katerih se zagotavljajo storitve varstva otrok v skupini za otroke, mora biti v skladu z omejitvijo, ki je: 
25 m v primeru prostorov z eno evakuacijsko potjo;
40 m v primeru prostorov z več evakuacijskimi potmi.
(8) V prostorih, v katerih se zagotavljajo storitve varstva otrok v skupini za otroke: 
(a) je treba za površinsko obdelavo stropa in spuščenega stropa uporabiti gradbene proizvode, katerih razred odzivnosti na ogenj je najmanj B-s1-d0;
(b) je treba za površinsko obdelavo sten uporabiti gradbene proizvode, katerih razred odzivnosti na ogenj je najmanj D-s1-d0, in 
(c) morajo talne obloge izpolnjevati zahteve razreda odzivnosti na ogenj najmanj CFL-s1.
(9) Odstavki 3 do 8 se ne uporabljajo, kadar se v stavbi zagotavljajo storitve varstva otrok v eni ali več skupinah za otroke, v katerih je skupno največ 6 otrok.“. 

Člen II
Prehodne določbe
V primeru stavbe ali njenega dela, v katerem potekajo dejavnosti šole, izobraževalne ustanove ali predšolske vzgoje, ki so se začele izvajati pred začetkom veljavnosti te uredbe, se skladnost s tehničnimi zahtevami za protipožarno zaščito stavb presoja v skladu z Uredbo št. 23/2008, kakor je bila spremenjena pred datumom začetka veljavnosti te uredbe. To ne vpliva na zahteve glede uporabe stavbe v skladu z oddelkom 23a Uredbe št. 23/2008, kakor je bila spremenjena z datumom začetka veljavnosti te uredbe. 

Člen III 
Ta uredba je bila priglašena v skladu z Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe.

Člen IV
Datum začetka veljavnosti
Ta uredba začne veljati 1. julija 2023, razen člena I, točka 4, ki začne veljati 1. julija 2024.

Minister:

